Hashibur Rahman Swapon

Hashibur Rahman Swapon (født 16. mai 1954 i Dwariyapur i Shahjadpur upazila i distriktet Sirajganj i Øst-Bengal i Pakistan, død 2. september 2021 i Istanbul i Tyrkia) var en bangladeshisk politiker. Han tilhørte partiet Awami League og var folkevalgt medlem av Jatiya Sangsad innvalgt fra valgkretsene Sirajganj-6 og Sirajganj-7.

Swapon  ble først valgt til Jatiya Sangsad (nasjonalforsamlingen) som medlem av Bangladesh Nationalist Party og representerte den senere nedlagte valgkretsen Sirajganj-7. Han tapte sin plass da han gikk over til Awami League i 1998.

Swapon ble senere valgt til parlamentet fra Sirajganj-6 den 5. januar 2014 som Awami League-kandidat. Han ble advart 24. desember 2015 av valgkommisjonen i Bangladesh for brudd på valgloven. Han var medlem av den parlamentariske faste komité for matforsyninger.

Swapon døde 2. september 2021 av covid-19 på et sykehus i Istanbul i Tyrkia.

Referanser

Bangladeshiske politikere
Personer fra divisjonen Rajshahi
Dødsfall relatert til covid-19 i Tyrkia
Politikere ofre for covidpandemien